એક સમય હતો જ્યારે બોબી તથા નીલમ એકબીજા માટે ઘણાં જ સીરિયસ હતાં અને ક્લોઝ ફ્રેન્ડ્સ આજે પણ આ વાતનો સ્વીકાર કરે છે. આ બંનેના લગ્ન બોબીના પિતા ધર્મેન્દ્રને કારણે ના થયા તેમ કહેવાય છે. ધર્મેન્દ્ર આ સંબંધને લઈ વિરોધમાં હતાં. તેઓ પરિવારમાં એક્ટ્રેસને વહુ તરીકે લાવવા માંગતા નહોતાં અને તેથી જ તેમનું બ્રેક-અપ થઈ ગયું હતું. નીલમે સ્ટાર-ડસ્ટ મેગેઝિનમાં બ્રેક-અપ તથા બોબી સાથેના સંબંધોને લઈ ખુલ્લા મનથી વાત કરી હતી. તેણે એ વાતનો પણ સ્વીકાર કર્યો હતો કે તેમના વચ્ચેના સંબંધો માત્ર ને માત્ર તેમણે પરસ્પર સહમતિથી તોડ્યા હતાં અને આમાં ત્રીજી વ્યક્તિનો કોઈ હાથ નહોતો. નીલમે કહ્યું હતું કે એ વાત સાચી હતી કે બોબી અને તે અલગ થયા. તેને પોતાની પર્સનલ લાઈફ અંગે વાત પસંદ નથી પરંતુ તેના સંબંધોને લઈ અનેક વાતો કરવામાં આવતી હતી અને તેથી જ તેણે આ અંગે વાત કરવાનું નક્કી કર્યું હતું. તે નથી ઈચ્છતી કે લોકો તે વાત પર વિશ્વાસ કરે જે ખોટી છે. પૂજા ભટ્ટ તથા બોબી દેઓલની નિકટતાને કારણે તેમના સંબંધો તૂટ્યાં તે વાત પણ ખોટી છે.